SpeechRAWIRI WAITITI (Co-Leader—Te Pāti Māori): Tēnā tātou. Te Whakatōhea tēnā tatou e hui tahi nei i tēnei rā. Tēnā tatou i te āhutanga o tēnei whakariterite o tatou. Ka roa nei tatou e whanga mai ki tēnei rā. Ka roa nei ō tatou mātua tīpuna i te pō e whanga mai kia ara anō hoki wā rātou mokopuna a Te Whakatōhea. E kore au e ngaro e kore au e ngaro. Hakoa ngā aupēhitanga o te wā. Kotahi noa iho te mahi i tēnei rā. Ko te takutaku. Ko te whakamoemiti. Kua oti ngā kōrero. Kua oti ngā mihi. Nō reira e ngā āritaritatanga a te matua tangata e ngā toenga a ngā Tamariki a Iharaira. Kotahi noa iho te mahi i tēnei rā. He whakamoemiti.Kia īnoi tatou.He hōnore he korōria he maungārongo ki te whenua he whakaaro pai ki ngā tāngata katoa āmine.E Ihowa e te Karaiti e te Wairua Tapu tēnei mātou āu pononga e tuku whakamoemiti whakawhētai atu ki a koe i runga i te āhuatanga i waihotia e koe i te wā i a Mohi i te wā i a Aperehama i ā rāua e patu nei i te Rēme Tapu i a koe tae ake rā ki tō tama kotahi ki a Ihu Karaiti e maringi ana tana toto ki runga i te whenua. I rīpekatia ia e Ihowa e tō mātou Matua hei puru toto hei here toto mō mātou. Kia aroha mai koe ki ō mātou hē ngā ngoikoiretanga hīangatanga katoa. Kauparea atu ō mātou hara kia tarea e mātou te noho hākoa ki mua i tōu aroaro i tēnei rā. Ka tiki ake au i ngā kupu a te waiata a Pāora e mea ana ko te karakia whakapakoko ko te makutu ko te mauāhara ko ngā whawhai ko ngā tauwhāinga ko ngā riri ko ngā totohe ko ngā wehewehenga ko ngā tītorehanga ko ngā hae ko ngā kōhuru ko ngā haurangitanga ko ngā kakainga me ngā mea e rite ana ki ēnei me kōrero wawe ahau ēnei mea ki a koutou me pērā me tāku i kōrero ai i mua: te hunga e mahi ana i ngā mea pēnei e kore rātou e whiwhi ki te rangatiratanga o te Atua.Ko ngā hua ia o te wairua ko te aroha ko te hari ko te maungārongo ko te manawanui ko te ngāwari ko te ngākaupai ko te whakapono ko te ngākau māhaki ko te ngākau ka taea te pēhi. Kahore he ture i rīria ai ēnei mea. Te hunga ia o te Karaiti kua rīpekatia e rātou te kikokiko me ōna hihiritanga me ōna hiahia i te mea e ora ana tātou i roto i te wairua kia haere anō tātou i roto i te wairua. Whakarērea e tātou te korōria huakore te whakapātaritari tētahi ki tētahi te hae a tētahi ki tētahi.E Ihowa e te Karaiti e te Wairua Tapu whakarongo ki ngā whakamoemiti ki te ngākau hihiko ki te ngākau a Te Whakatōhea kua whakawhāiti nei ki roto i tēnei Whare ka roa nei e aupēhi nei i a tātou. Tēnei e Ihowa e tō mātou Atua te whakamoemiti atu ki a koe i runga i te āhuatanga i waihotia e ō tātou mātua tīpuna i te pō.Kia hīkina ngā taumahatanga kia hīkina te kapua ka roa nei e whakapura nei i a Te Whakatōhea kia hīkina te haki o Ingarangi ka roa nei e whakatakotoria ki runga i tō iwi i a Te Whakatōhea i tēnei rā. Kia whai anō hoki a Te Whakatōhea i te māramatanga ā tātou mokopuna mō ngā rā e haere ake nei.Whakataiepangia a Te Whakatōhea ki tōu mana whakaora hei ārai atu i ngā whakawainga o te ao a te kikokiko a te Rēwera a te ūpoko ariki a kiriweti me te porohae kia noho ko koe te Atua kei mua kei muri kei tētahi taha kei tētahi taha o mātou i ngā wā katoa.Tēnei mātou e Ihowa e tō mātou Atua te whakamoemiti atu ki a koe nāhau anō hoki a Te Whakatōhea i arahi ki runga i ngā huarahi ki ngā kapua i te rangi kia tae pai mai ki tēnei huihuinga o mātou i tēnei rā. E kore te waewae tutuki e tutuki kia tiakina rātou i a rātou e hīkoi ana i runga i ngā tiriti pūkohu tāiri o Pōneke ā i tā rātou whakahoki atu ki ō rātou kāinga.Tiakina rātou e Ihowa e tō mātou Atua. Tukuna mai ko tō Wairua Tapu ko tōu mana whakaora ko tō ringa whakakaha ki runga i a Te Whakatōhea i tēnei rā. Hīkina hīkina ngā taumahatanga ka roa nei e whakataumaha nei i a tātou.Nō reira e Ihowa e tō mātou Atua tēnei mātou te whakamoemiti atu ki a koe i runga i te ingoa o tāu tama o Ihu Karaiti tō mātou kaiwhakaora. [Greetings all. Te Whakatōhea greetings to us all here meeting today. Greetings to us in regards to the matter at hand. We have been waiting for this day for a long time. Our ancestors of the night have been waiting for their descendants Whakatōhea to arise for a very long time. We will never be lost we will never be lost. Despite the suppression of the time. There is only but one thing left to do today. It is to recite karakia. It is to express gratitude. Enough has been said. The acknowledgments have been made. Therefore dear children of the almighty the children of Israel. There is only one thing left to do today. It is to express gratitude.Let us pray.Honour glory peace on earth goodwill to all people amen.O God the Christ the Holy Spirit we your servants offer thanks and praise to you in the manner that you left in the time of Moses in the time of Abraham and their sacrifice of the Sacred Lamb to you including your only son Jesus Christ whose blood was spilt onto the land. He was crucified oh Lord our father to be a bandage and tourniquet for us.Forgive us our sins our weaknesses and all of our deceits. Avert our sins so that we may gladly sit in your presence this day. I quote the words of the psalm of Paul that says the worship of idols sorcery animosity conflict rivalry conflict contention separation division jealousy murder inebriation gluttony and things like this I must confess all of these things to you it should be as I said earlier: those that execute such actions will not receive the kingdom of God.The fruits of the spirit are love joy peace resoluteness patience virtue faith humility and the heart that can be suppressed. There is no law that conflicted with these things.The people of Christ whose flesh was crucified by them and his desires and his needs because we are alive in spirit let us continue on in spirit. We cast out conceit inciting strife amongst each other and jealousy of each other.O God Christ and Holy Spirit listen to our prayers to our invigorated hearts to the heart of Te Whakatōhea who have assembled here within this House which has oppressed us for so long. We o God our Father praise you in the manner that was bequeathed to us by our forbears who have passed into the night.Let the difficulties be lifted let the cloud that has long blinded Te Whakatōhea be lifted let the flag of England that has laid upon your people Te Whakatōhea be lifted this day. So that Te Whakatōhea may pursue understanding and also our grandchildren for the days to come.Encircle Te Whakatōhea with your healing power to ward off the temptations of the world of the flesh of the Devil the paramount lord of bad temper and envy so that you o God are before behind and at each side of us at all times.We o Lord our God praise you who lead Te Whakatōhea along the roads and the clouds in the sky in order to arrive safely to this assembly of ours this day. The foot that stumbles will not stumble protect them as they walk along the streets of Wellington that lay heavy with fog and as they return to their homes.Protect them o Lord our God. Issue forth your Holy Spirit your healing power and your strengthening hand upon Te Whakatōhea this day. Lift lift the difficulties that have plagued us for so long.And so o Lord our God we praise you in the name of your son Jesus Christ our saviour.][Waiata]